CELEX: 52003PC0472
Language: fi
Date: 2003-08-01
Title: Ehdotus: neuvoston asetus verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten annetun neuvoston asetuksen N:o 79/65/ETY muuttamisesta

Avis juridique important

|

52003PC0472

Ehdotus: neuvoston asetus verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten annetun neuvoston asetuksen N:o 79/65/ETY muuttamisesta  /* KOM/2003/0472 lopull. - CNS 2003/0182 */  

Ehdotus: NEUVOSTON ASETUS verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten annetun neuvoston asetuksen N:o 79/65/ETY muuttamisesta(komission esittämä)PERUSTELUTVerkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY seuranta-ala on jaettu piireihin (alueisiin). Asetuksen 2 artiklan d kohdan mukaan 'piirillä' tarkoitetaan kyseistä asetusta sovellettaessa jäsenvaltion aluetta tai siitä kirjanpitotilojen valitsemiseksi rajattua osaa; piirien luettelo on asetuksen liitteenä.Nykyinen tilanne on sellainen, että jos piirien luetteloa tarvitsee mukauttaa, jotta se vastaisi paremmin maatalouden erilaisia tilanteita jäsenvaltioissa, neuvoston asetusta on muutettava. Koska tämänkaltaisten mukautusten olisi katsottava olevan osa normaalia kirjanpitoverkoston hallinnointia, piirien luettelon mukauttamisen olisi oltava mahdollista asetuksen N:o 79/65/ETY 19 artiklassa säädettyä menettelyä noudattaen.Asetuksen N:o 79/65/ETY 22 artiklassa säädetään, että määrärahat, jotka on tarkoitettu tietoverkon niiden erityisten kustannusten kattamiseen, jotka johtuvat kirjanpitotoimistojen 9 ja 14 artiklassa tarkoitettujen tehtävien suorittamisesta perimistä kiinteistä palkkioista, otetaan yhteisön talousarvion pääluokkaan "komissio".Asetuksella N:o 79/65/ETY perustettu tietoverkko tarjoaa komissiolle objektiivista ja keskeistä tietoa yhteisestä maatalouspolitiikasta. Tietoverkko on siksi hyödyllinen väline, jonka avulla yhteisö voi kehittää tätä politiikkaa ja joka näin ollen palvelee sekä jäsenvaltioita että yhteisöä. Tietoverkon perustana olevien tietojenkäsittelyjärjestelmien sekä verkon muita ominaisuuksia koskevien tutkimusten ja kehittämistoimien rahoittaminen vaatii asianmukaisen oikeusperustan. Tähän saakka nämä toimet on otettu huomioon maatalouden kirjanpidon tietoverkon rahoitukseen käytettävän budjettikohdan B2-5120 selvitysosassa. Tarkoituksena on sisällyttää nämä toimet asetukseen N:o 79/65/ETY asianmukaisen oikeudellisen perustan luomiseksi niiden rahoittamiselle.2003/0182 (CNS)Ehdotus: NEUVOSTON ASETUS verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten annetun neuvoston asetuksen N:o 79/65/ETY muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan 2 kohdan kolmannen alakohdan,ottaa huomioon komission ehdotuksen  [1],[1]  EUVL C ..., ..., s. ...ottaa huomioon Euroopan parlamentin lausunnon  [2],[2]  EUVL C ..., ..., s. ...ottaa huomioon Euroopan talous- ja sosiaalikomitean lausunnon  [3],[3]  EUVL C ..., ..., s. ...ottaa huomioon alueiden komitean lausunnon  [4],[4]  EUVL C ..., ..., s. ...sekä katsoo seuraavaa:(1) Neuvoston asetuksella N:o 79/65/ETY  [5] perustettu tietoverkko tarjoaa komissiolle objektiivista ja keskeistä tietoa yhteisestä maatalouspolitiikasta.[5]  EYVL 109, 23.6.1965, s. 1859/65. Asetus sellaisena kuin se on viimeksi muutettuna asetuksella (EY) N:o 1256/97 (EYVL L 174, 2.7.1997, s. 7).(2) Hallinnollisista syistä on käytännöllistä antaa komissiolle oikeus muuttaa asetuksen N:o 79/65/ETY liitteessä vahvistettua jäsenvaltioiden piirien luetteloa jäsenvaltioiden pyynnöstä.(3) Tietoverkko on hyödyllinen väline, jonka avulla yhteisö voi kehittää tätä politiikkaa ja joka näin ollen palvelee sekä jäsenvaltioita että yhteisöä. On sen vuoksi aiheellista, että tietoverkon perustana olevien tietojenkäsittelyjärjestelmien sekä verkon muita ominaisuuksia koskevien tutkimusten ja kehittämistoimien kustannukset voivat saada yhteisön rahoitustukea.(4) Asetus N:o 79/65/ETY olisi muutettava vastaavasti,ON ANTANUT TÄMÄN ASETUKSEN:1 artiklaMuutetaan asetus N:o 79/65/ETY seuraavasti:1. Lisätään I lukuun 2 a artikla seuraavasti:"2 a artiklaMuutetaan piirien luetteloa jäsenvaltion pyynnöstä 19 artiklassa säädettyä menettelyä noudattaen edellyttäen, että pyyntö koskee kyseisen jäsenvaltion piirejä."2. Korvataan 22 artiklan 1 kohta seuraavasti:"1. Määrärahat, jotka otetaan Euroopan unionin yleisen talousarvion pääluokkaan "komissio", kattavata) tietoverkon kustannukset, jotka johtuvat kirjanpitotoimistoille niiden 9 ja 14 artiklassa tarkoitettujen tehtävien suorittamisesta maksettavista korvauksista;b) kaikki komission jäsenvaltioiden toimittamien kirjanpitotietojen vastaanottamiseen, tarkistamiseen, käsittelemiseen ja analysointiin käyttämän atk-pohjaisen järjestelmän kustannukset.Edellä b alakohdassa tarkoitettuihin kustannuksiin sisältyvät tarvittaessa mainittujen operaatioiden tulosten levittämisestä sekä verkon muita ominaisuuksia koskevista tutkimuksista ja kehittämistoimista aiheutuvat kustannukset."2 artiklaTämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaSÄÄDÖKSEEN LIITTYVÄ RAHOITUSSELVITYSPolitiikan ala: Maatalous - Muut maataloustoimetToimi: Maatalouden pääosaston toimintastrategia ja koordinointiToimenpiteen nimi: Maatalouden kirjanpidon tietoverkko1. BUDJETTIKOHTA JA NIMIKEB2-5120 Maatalouden kirjanpidon tietoverkko2. NUMEROTIEDOT2.1 Toimenpiteen kokonaismäärärahat (B osa): 4,7 milj. euroa maksusitoumusmäärärahoina2.2 Toimenpiteen soveltamisaika2003-20062.3 Monivuotinen kokonaismenoarvioa) Maksusitoumusmäärärahojen/maksumäärärahojen (rahoitustuen) erääntymisaikataulu (vrt. 6.1.1 kohta)Milj. euroa (kolmen desimaalin tarkkuudella)&gt;TAULUKON PAIKKA&gt;b) Henkilöstön taloudellinen kokonaisvaikutusEi vaikutusta2.4 Yhteensopivuus ohjelmasuunnitelman ja rahoitusnäkymien kanssaX Ehdotus on tehdyn ohjelmasuunnitelman mukainen.3. BUDJETTITIEDOT&gt;TAULUKON PAIKKA&gt;4. OIKEUSPERUSTAPerustamissopimuksen 37 artiklan 2 kohdan kolmannen alakohdan5. KUVAUS JA PERUSTELUT5.1 Yhteisön toiminnan tarve5.1.1 Toiminnan tavoitteetMaatalouden kirjanpidon tietoverkkoon tarvittavat perustiedot kerätään jokaisessa jäsenvaltiossa tehtävien maatalouden kirjanpitoa koskevien vuosittaisten otantaan perustuvien tutkimusten avulla, ja niiden pääasiallisena tavoitteena on:* Antaa komission yksikköjen ja varsinkin yhteisestä maatalouspolitiikasta (YMP) (ja myös maaseudun kehittämisestä) vastaavien hallintovirkamiesten käyttöön yksityiskohtaisia tietoja Euroopan unionin kaikkien jäsenvaltioiden ja alueiden maatilojen taloudellisesta tilanteesta.* Antaa vastauksia kvantitatiivisiin ja yksilöityihin tietopyyntöihin, jotka koskevat:- nykyisen maatalouspolitiikan viljelijöiden taloudelliseen käyttäytymiseen ja tuloihin kohdistuvien vaikutusten arviointia, sekä- YMP:n uudistuksen erilaisten vaihtoehtojen ennakoitavissa olevien vaikutusten simulointia.Varmistaakseen, että tietokanta on kaikkien jäsenvaltioiden ja Euroopan unionin käytettävissä ja että sen sisältämät tiedot ovat vertailukelpoisia, unionin hallinnolla on oltava käytössään kaikki ne osatekijät ja keinot, joiden avulla täsmällisten vastausten antaminen nopeasti maatilojen taloudellista tilannetta koskeviin kohdennettuihin kysymyksiin on mahdollista. Tätä varten on kehitettävä ja tutkittava sellaisia tietojenkäsittelyjärjestelmiä, joita komissio käyttää jäsenvaltioiden kirjanpitotietojen vastaanottamiseen, tarkistamiseen, käsittelemiseen ja analysoimiseen sekä tarvittaessa näin saatujen tulosten levittämiseen sekä tietoverkon muita ominaisuuksia koskeviin tutkimuksiin ja kehittämistoimiin.5.2 Suunnitellut toimet ja rahoitustukea koskevat yksityiskohtaiset säännötAsetuksella N:o 79/65/ETY perustettu tietoverkko tarjoaa komissiolle objektiivista ja keskeistä tietoa yhteisestä maatalouspolitiikasta. Tietoverkko on siksi hyödyllinen väline, jonka avulla yhteisö voi kehittää tätä politiikkaa ja joka näin ollen palvelee sekä jäsenvaltioita että yhteisöä. Tietoverkon perustana olevien tietojenkäsittelyjärjestelmien sekä verkon muita ominaisuuksia koskevien tutkimusten ja kehittämistoimien rahoittaminen vaatii asianmukaisen oikeusperustan, jotta siihen voitaisiin käyttää yhteisön tukea.5.3 Täytäntöönpanoa koskevat yksityiskohtaiset säännötKomissio hallinnoi suoraan.6. RAHOITUSVAIKUTUKSET6.1 Kokonaisrahoitusvaikutus, B osa (koko ohjelmakausi)6.1.1 RahoitustukiMaksusitoumusmäärärahat milj. euroa (kolmen desimaalin tarkkuudella)&gt;TAULUKON PAIKKA&gt;7. VAIKUTUKSET HENKILÖSTÖÖN JA TOIMINTAMENOIHINEi ole8. SEURANTA JA ARVIOINTI8.1 SeurantajärjestelmäMaatalouden pääosaston asianomaiset yksiköt tarkastavat toimen toteutuksen ennalta ja jälkikäteen.Maatalouden pääosaston yksikkö G3 vastaa toimen tavoitteiden toteutumisen valvonnasta ja seurannasta toimen koko toteutuksen ajan.9. PETOSTEN TORJUNTATOIMETKoska toimi kohdistuu komissioon, komissio huolehtii toimen suorasta valvonnasta.